24PES-524

EH Bildu Nafarroa talde parlamentarioko foru parlamentari Mikel Zabaleta Aramendiak, Legebiltzarreko Erregelamenduan ezarritakoaren babesean, honako galdera hauek egiten dizkio Nafarroako Gobernuko Hezkuntza Departamentuari, idatziz erantzun ditzan:

Nafarroako Gobernua da Leitzako Amazabal institutuaren barrutian dagoen lehengo egoitzaren jabea. Higiezin hori (katastroko erreferentzia: 310000000001830895IY), zeina 56. lurzatiko 1. azpilurzatiko 2. poligonoan baitago, Nafarroako Gobernuko Hezkuntza Departamentuari atxikia dago.

Eraikina ez da aspaldi-aspaldian erabiltzen, eta une honetan erdi hondaturik dago.

Hori dela-eta, honako galdera hauek egiten ditut, idatziz erantzun dakien:

* Eraikinaren, haren egituraren edo hango elementuren baten azterlan edo azterketarik egin al du Departamentuak azken urteotan? Hala baldin bada, orain nola dago egoitza izandakoaren eraikina?
* Zein izan da eraikin horretan egindako azken esku-hartzea?
* Departamentuak ba al du eraikin horretan beste esku-hartzeren bat egiteko asmorik?
* Zer asmo darabil gogoan Departamentuak eraikin horren erabilerari dagokionez?

Iruñean, 2024ko abenduaren 6an

Foru parlamentaria: Mikel Zabaleta Aramendia